text: عبوری بجٹ میں کہا گیا ہے کہ 6 کروڑ سے زیادہ کنکشن پہلے ہی اجولا یوجنا کے تحت دے دیئے گئے ہیں۔ جناب گوئل نے کہا کہ ہمارے الیکشن منشور میں ہم نے وعدہ کیا تھا کہ ہم صاف ستھرا ایندھن فراہم کرکے دیہی ہندوستان میں خواتین کی زندگی کو بدل دیں گے۔دیہی علاقوں میں ہر گھر میں صحت کے تحفظ کے لئے اور اس بات کو یقینی بنانے کے لئے کہ ایک خاتون اپنے کنبے کو پالنے کے لئے کھانا پکانے کے دوران آنسو نہ بہائے۔ ہماری حکومت نے اجولا یوجنا کے تحت 8 کروڑ مفت ایل پی جی کنکشن فراہم کرنے کا ایک پروگرام بنایا ہے۔6کروڑ سے زیادہ ایل پی جی کنکشن پہلے ہی فراہم کردیئے گئے ہیں اور باقی اگلے سال تک مفت گیس کنکشن فراہم کردیئے جائیں گے۔ انہوں نے کہا کہ اجولا یوجنا ہماری حکومت کے پروگرام کی ایک زبردست داستان ہے۔